b"\n_START_ARTICLE_\nDornier Do J\n_START_SECTION_\nHist\xc3\xb2ria\n_START_PARAGRAPH_\nClaude Dornier va ser un dissenyador amb un talent especial, sobretot per als avions constru\xc3\xafts amb metall que va treballar amb Zeppelin des de 1910, i es va fer c\xc3\xa0rrec de la branca de l'empresa dedicada al desenvolupament d'hidroavions, Zeppelin-Lindau. Ja en 1919 havia dissenyat un gran hidroavi\xc3\xb3, el Gs I de sis seients, que en virtut del Tractat de Versalles els aliats van destruir el 1920. El 1922 va fundar la f\xc3\xa0brica Dornier Werke Fleugzeugen, i es va fer fam\xc3\xb3s pels seus dissenys d'hidroavions i en especial el Dornier Do J, anomenat Wal (balena). Per\xc3\xb2 la f\xc3\xa0brica no estava preparada per un disseny tan gros, i a m\xc3\xa9s encara estava vigent el tractat, per aix\xc3\xb2 es va fabricar a It\xc3\xa0lia a la f\xc3\xa0brica de Construzione Meccaniche Aeronaytiche SA, a la marina de Pisa d'on es va enlairar per primer cop, des del llac de Constan\xc3\xa7a, el 6 de novembre de 1922, i d'It\xc3\xa0lia va sortir el primer exemplar el 1923. Tamb\xc3\xa9 es van fabricar a Su\xc3\xafssa Altenrhein, a It\xc3\xa0lia a Piaggio, al Jap\xc3\xb3 per Kawasaki, a Holanda per Aviolanda i a Espanya per CASA, per \xc3\xbaltim el 1933 va establir la f\xc3\xa0brica a Friedrichshafen Dornier werke GmbH, en total es van fabricar un 300 aparells._NEWLINE_Es tractava d'un avi\xc3\xb3 totalment met\xc3\xa0l\xc2\xb7lic constru\xc3\xaft en duralumini i acer amb el fuselatge amb forma d'embarcaci\xc3\xb3, flanquejat per dos flotadors estabilitzadors mar\xc3\xadtims o Stummel amb formes aerodin\xc3\xa0miques, dels que sortien els suports de l'ala para-sol (Per damunt del fuselatge), que en la part central disposava de riostes per suportar els dos motors en una sola g\xc3\xb3ndola que funcionaven un de tracci\xc3\xb3 i l'altre d'impulsi\xc3\xb3, a trav\xc3\xa9s d'h\xc3\xa8lix de quatre pales de fusta. El pilot i el copilot anaven un al costat de l'altre en llocs descoberts prop de la proa de l'aparell, anant darrere d'ells el lloc de la radio, a l'altre extrem del fuselatge, i en un lloc elevat, i havia el empenatge de cua amb riostes. _NEWLINE_Sota el nom general de Do J van apar\xc3\xa8ixer diferents versions del Wal que es diferenciaven, sobretot, per el motor, ja que si b\xc3\xa9 van comen\xc3\xa7ar amb uns Naiper Lion d'un total de 450 CV, van passar pels Rolls-Royce Eagle de 360 CV unitari, que s\xc3\xb3n els que van aconseguir els r\xc3\xa8cords, els Bristol Jupiter de 480 i 520 CV, els Isotta Franchini de 500 CV, els Farman tamb\xc3\xa9 de 500 CV, els BMW VI de 600 CV, o els Lorrein Dietrich tamb\xc3\xa9 de 600 CV. Aix\xc3\xad mateix tamb\xc3\xa9 la grand\xc3\xa0ria de l'avi\xc3\xb3 es va incrementar per passar d'un pes a l'envol d'uns 4.000 Kg fins a arribar a 14.000 Kg. L'avi\xc3\xb3 es va convertir en un \xc3\xa8xit immediat a les aerol\xc3\xadnies d'Europa i Sudam\xc3\xa9rica.\n_START_SECTION_\nEspanya\n_START_PARAGRAPH_\nVa ser de les primeres nacions que va comandar aquests avions, ja que la primera comanda que va fer era de sis aparells, amb motors Hispano Suiza de 300 CV, que van acabar de servir en 1923, passant a fabricar-se poc despr\xc3\xa9s en l'empresa Construcciones Aeron\xc3\xa1uticas, que en 4 anys en va fabricar 41 aparells._NEWLINE_Al comen\xc3\xa7ar la Guerra Civil espanyola estaven enquadrats en el Grup independent d'hidroavions a Los Alc\xc3\xa1zares, a la base del Atalay\xc3\xb3n Melilla i a la base de bombardeig de San Javier.\n_START_SECTION_\nAlemanya\n_START_PARAGRAPH_\nPossiblement Lufthansa el fes servir per vols en el Mediterrani, i com ja s'ha comentat anteriorment, es va fer servir a partir del 1932 per correu en l'Oce\xc3\xa0 Atl\xc3\xa0ntic sud, inaugurant-se despr\xc3\xa9s les l\xc3\xadnies de passatgers. A partir de 1933 es comen\xc3\xa7a a fabricar a Friedrichshafen (Alemanya), els primers Wal 33 militars.\n_START_SECTION_\nAparells conservats\n_START_PARAGRAPH_\nHi ha un Plus Ultra original conservat en el museu de Lujan Argentina, per\xc3\xb2 hi ha una reproducci\xc3\xb3 a escala natural en el museu de l'aire a Cuatro Vientos Madrid."